Með því að láta sterkt litað ljós skína á hlutinn getum við hins vegar fengið hann til að sýna hvaða lit sem er . Skuggi myndast af því að ekkert ljós fellur á flötinn þar sem skugginn er , eða að minnsta kosti talsvert minna en á umhverfið . Flöturinn endurkastar þá líka litlu sem engu ljósi og hefur því engan eða daufan lit . Ef við hugsum okkur um rifjast það líka upp að stundum er rökkur eða næstum því myrkur í herbergi en við sjáum samt móta fyrir hlutunum þar inni . Þeir hafa þá enga liti af því að ljósið er ekki nógu mikið til að gefa þeim lit , það er að segja til þess að augun í okkur skynji liti í daufu ljósinu frá þeim . Höfundur þakkar Ara Ólafssyni yfirlestur og góðar athugasemdir . Á Vísindavefnum er að finna fleiri svör um liti , ljós og skugga , til dæmis : Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .